

[image: ]

 ประกาศองค์การบริหารส่วนตำบลตะแพน
เรื่อง    บัญชีรายการที่ดินและสิ่งปลูกสร้าง ประจำปี 2563

………………………………….

		อาศัยอำนาจตามพระราชบัญญัติภาษีที่ดินและสิ่งปลูกสร้าง พ.ศ.2562 มาตรา 30 และตามระเบียบกระทรวงมหาดไทยว่าด้วยการดำเนินการตามพระราชบัญญัติภาษีที่ดินและสิ่งปลูกสร้าง พ.ศ.2562 พ.ศ.2562 ข้อ 23 ให้องค์กรปกครองส่วนท้องถิ่นนำข้อมูลและที่ดินและสิ่งปลูกสร้างภายในเขตองค์ปกครองส่วนท้องถิ่นที่สำรวจแล้ว มาจัดทำบัญชีรายการที่ดินและสิ่งปลูกสร้าง เพื่อประกาศไว้ ณ สำนักงาน หรือที่ทำการขององค์กรปกครองส่วนท้องถิ่นหรือสถานที่อื่นตามที่เห็นสมควร ไม่น้อยกว่าสามสิบวันและจัดส่งให้ผู้เสียภาษี แต่ละรายทราบภายในเดือนพฤศจิกายน นั้น

	   	องค์การบริหารส่วนตำบลตะแพน ได้ดำเนินการสำรวจที่ดินและสิ่งปลูกสร้าง และได้จัดทำบัญชีรายการที่ดินและสิ่งปลูกสร้างตามกฎหมายข้างต้นเป็นที่เรียบร้อยแล้ว จึงขอให้ เจ้าของ/ผู้ครอบครอง/ผู้ใช้ประโยชน์ ที่ดินและสิ่งปลูกสร้างในเขตองค์การบริหารส่วนตำบลตะแพน ได้ตรวจสอบรายละเอียดตามบัญชีรายการที่ดินและสิ่งปลูกสร้างแนบท้ายประกาศนี้

		อนึ่งหากเจ้าของที่ดินและสิ่งปลูกสร้าง พบว่ามีข้อมูลในบัญชีรายการที่ดินและสิ่งปลูกสร้างไม่ถูกต้อง สามารถแจ้งขอแก้ไขรายการดังกล่าวได้ภายใน 15 วัน ในวันและเวลาราชการ นับแต่วันที่ได้รับหนังสือฉบับนี้เพื่อองค์การบริหารส่วนตำบลตะแพน จักได้ดำเนินการตรวจสอบข้อมูลอีกครั้ง

จึงประกาศมาเพื่อทราบโดยทั่วกัน

